میللی مدافعه ناظیری فیکری ایشیک سوریادا الباب یونه لیک عملیات چرچیوه‌سینده تورکیه‌نین پیادا قوشون گؤندرجگینه دایر ادعا‌لاری تکذیب ائتدی.
ناظیر دئدی کی، تورکیه‌نین تهلوکه‌سیزلیگی اوچون الباب گئدیلمه‌سی لازیم‌دیرسا گئدیله‌جک، اما بو عملیاتدا اؤز پیادا عسگرلریمیزله ایشتیراک ائتمک کیمی بیر پلانیمیز یوخ‌دور.
تورکیه‌نین آوقوستون 24-ده باشلایان “فرات قالخانی” عملیاتینی سوریانین شیمالیندا اؤز تهلوکه‌سیزلیگینی ضمانت آلتینا آلانا قدر داوام ائتدیرجگینی وورغولایان فیکری ایشیک بیلدیردی کی، الباب گئدیله‌جگی تقدیرده بونو آزاد سوریا اوردوسو ایله بیرگه یئرینه یئتیرجه‌یک. اینسان‌لار اؤز تورپاق‌لارینی مدافعه ائتمگی چوخ دیرلی گؤرورلر، بیز ده بو دستکی اونلارا وئریریک، وئرمکده ده داوام ائدجه‌یک. ایستییمیز آزاد سوریا اوردوسونون اؤز تورپاق‌لارینی ترور تشکیلات‌لاری داعش و ی.پ.گ-دن تامامیله تمیزلمه‌سی‌دیر.
هر کسین اؤز بؤلگه‌سینده یاشاماسی‌نین واجیب‌لیگینی وورغولایان مدافعه ناظیری دئدی کی، بؤلگه‌ده سوریا‌لی عرب‌لره مخصوص تورپاق‌لارین نه داعش نه پ.ی.د طرفین‌دن ایشغال ائدیلمه‌سینه تورکیه قطعیت ایله مثبت نظر سالماز. بو نقطه‌ده آزاد سوریا اردوسونا لازیم اولان هر دستکی وئرجه‌یک. لاکین اؤز پیادا قوشون‌لاریمیزلا بو عملیاتدا ایشتیراک ائتمک کیمی بیر پلانیمیز یوخ‌دور.
